
Uznesenie Okresný súd Vranov nad Topľou v právnej veci starostlivosti súdu o maloleté dieťa A. B., nar. XX.XX.XXXX, bytom pri matke, zastúpená kolíznym opatrovníkom Úradom práce soc. vecí a rodiny, Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou na návrh matky maloletého dieťaťa: C. B., nar. XX.XX.XXXX, bytom D. XXX/XX, E., za účasti matky navrhovateľky: F. G., nar. XX.XX.XXXX, bytom D. XXX/XX, E., o priznanie rodičovských práv a povinností k maloletému dieťaťu, takto rozhodol: I. Súd konanie z a s t a v u j e. II. Žiaden z účastníkov n e m á nárok náhradu trov konania. odôvodnenie: 1. Navrhovateľka podaním doručeným súdu dňa 21.07.2025, ktoré podpísala spolu so svojou matkou, F. G., sa podaným návrhom domáhala vydania rozhodnutia, ktorým by jej súd priznal rodičovské práva a povinností vo vzťahu k osobnej starostlivosti o maloleté dieťa A. B., nar. XX.XX.XXXX, nakoľko bola v čase podania návrhu matka maloletého dieťaťa maloletá. 2. Na pojednávaní dňa 03.10.2025 matka maloletého dieťaťa uviedla, že berie svoj návrh späť, nakoľko dovŕšila vek 18 rokov a odpadol tu dôvod na konanie o posudzovanie rodičovských práv a povinností. 3. Zákonný zástupca matky, ako aj kolízny opatrovník súhlasili so späťvzatím návrhu. 4. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. V zmysle § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 6. V zmysle § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 8. Keďže navrhovateľka zobrala svoj návrh späť a žiaden z účastníkov nemal žiadne námietky, súd konanie zastavil. Súd nevidel dôvod pokračovať v konaní, nakoľko matka maloletého dieťaťa nadobudla po začatí plnoletosť a odpadol dôvod podaného návrhu.
9. O trovách konania súd rozhodol tak, že žiaden z účastníkom nemá nárok na náhradu trov konania ako to ustanovuje § 52 CMP, nakoľko súd nezistil dôvody, pre ktoré by mal účastníkom nárok na náhradu trov konania priznať. 10. Vzhľadom k vyššie uvedenému súd rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha( odvolací návrh ). Odvolacie dôvody možno meniť a dopĺňať až do rozhodnutia o odvolaní.

